Man (otok)

Man ili Mann [mæn] (također Isle of Man [aɪl əv mæn]; manski Mannin [ˈmanɪn] odn. Ellan Vannin [ˈɛlʲən ˈvanɪn]), britanska krunska zemlja u Irskom moru. Politički ostrvo nije dio Ujedinjenog Kraljevstva, ali glava ostrva je kralj ili kraljica Ujedinjenog Kraljevstva. Simbol Simbol otoka je Triskelion, "zvijezda od tri kraka" , s time da su krakovi kao tri noge savijene u koljenu, spojene u kuku. Spoj čini središte "zvijezde". Geografija Smješten je u nasred Irskog mora, na pola puta između Irske i Britanije. Glavni grad je Douglas (na manskom: Doolish). Historija Prvo je bio vikinško kraljevstvo od 700. do 900.. Potom je bio dijelom norveškog kraljevstva Hebrida, do 13. stoljeća, kad prelazi pod škotsku krunu. Od 14. stoljeća je pod engleskom kontrolom i 1765. pada pod britansku krunu. Od 1800. do 1845., rad njegove skupštine je bio prekinut. Upravna organizacija Man nije dio Ujedinjenog Kraljevstva, ali je pod britanskom krunom. Dijel je Commonwealtha. Nije dio Europske Unije, ali ima status pridruženog člana. Njegova skupština se zove Tynwald, utemeljena je 979., i jedna je od najstarijih svjetskih skupština u neprekidnom postojanju. Dvodomna je, sastoji se od Doma ključâ i Zakonodavnog vijeća. Postoji još i Ministarsko vijeće predvođeno Glavnim ministrom. Britanski monarh na otoku Man biva nazivan "Lord of Mann". To je bio naslov kojeg su nosili Vikinzi, Škoti i engleski kralji i plemići. Zastupnik britanske krune ima naslov "Lieutenant Governor". Stanovništvo Prema popisu iz 2001. godine, otok Man ima 76.315 stanovnika, od kojih 25.347 živi u Douglasu ( Doolishu ). Jezik Stanovnici govore engleski, ali na tome otoku se govorio jedan keltski jezik - manski ( manx ). Zadnji izvorni govornik, Ned Maddrell, je umro 1974.. Ali, iz izumrlosti su ga izvukle školske akcije za njegovim oživljavanjem, tako da se, primjerice, manski uči u školama, koristi se u Tynwaldu, a nove zakone u njemu čita "Yn Lhaihder" ( "Čitač" ) i na manskom i na engleskom, a i novorođenu djecu odgajaju roditelji koji su govornici manskog jezika. Gospodarstvo Nekada poljodjelski i ribarski kraj, danas najveći udjel u GDP-u činu bankarske usluge. Pod bankarskim uslugama, valja naglasiti ulogu vanmatičnog bankarstva ( offshore bankinga ). Trgovina je većinom sa Ujedinjenim Kraljevstvom. Otok Man izdaje vlastite kovanice i novčanice, koje slobodno kolaju skupa sa engleskim i škotskima. Kao što je slučaj sa škotskima, nisu zakonsko sredstvo plaćanja u ostatku Ujedinjenog Kraljevstva. Manska pošta izdaje vlastite poštanske marke i značajan prihod joj čini prodaja posebnih izdanja skupljačima. Man ima vlastitu međunarodnu automobilsku oznaku - GBM. Internetska domena mu je .im. Valuta je manska funta - po tečaju je 1:1 sa britanskom funtom. Zanimljivosti Na otoku živi manska mačka, vrsta bezrepe mačke. Od 1999. otok prima izmjeničnu struju preko najduljeg svjetskog podmorskog kabela "Mansko-engleskog međuspojnika".